Волофски јазик

За други значења на поимот „Волоф“ видете ја страницата за појаснување.

Волофски јазик или волоф — нигер-конгоански јазик кој се зборува претежно во Сенегал, Гамбија и Мавританија. Ова е мајчин јазик на народот Волоф. Тој е дел од подгрупата на сенегамбиски јазици, заедно со фуланскиот и серерскиот јазик. Овој јазик не е тонски.

Волофскиот потекнувал како јазик на народот Лебу.Falola, Toyin; Salm, Steven J. Urbanization and African cultures. Carolina Academic Press, 2005. ISBN 0-89089-558-9. p 280Ngom, Fallou. Wolof. Lincom, 2003. ISBN 3-89586-845-0. p 2 Овој е најзборуван јазик во Сенегал, поточно од околу 40% од населението.

Географска распространетост
Волоф се зборува од над 10 милиони луѓе. Околу 40% (или 5 милони) од населението на Сенегал се Волоф и зборуваат волофски. Јазикот се користи за меѓусебна комуникација меѓу различните народи во Сенегал, а особено во и околу градот Дакар. Јазикот не е службен во Сенегал, бидејќи во државата службен е само францускиот.

Во Гамбија околу 3% од населението зборува волоф. Сепак, бројот на говорници на волоф во главнипт град Банџул е поголем, и таму 25% од населението зборува на волоф. Сепак, службен јазик во државата е англискиот, а околу 40% од населението зборуваат мандинка.

Околу 7% од населението на Мавританија зборуваат волофски, или 185.000 жители. Овој јазик се користи во јужниот крајбрежен регион.

Класификација
Волоф е еден од сенегамбиските јазици, кои се познати по мутација на согласки. Често се вели дека јазикот е тесно сврзан со фуланскиот, но ова било како погрешно читање на податоците од Сапир (1971) од страна на Вилсон (1989). Сепак, според Седерер (2009, 2010) јазикот не е сличен со фуланскиот, туку тој наоѓа неколку помали јазици посродни со волофскиот, и тие јазици се зборуваат на реката Касаманс.Such as Kobiana and Banyum. Guillaume Segerer & Florian Lionnet 2010. "'Isolates' in 'Atlantic'" . Language Isolates in Africa workshop, Lyon, Dec. 4

Писмо

Најчесто јазикот се пишува на латиница. Латиницата била стандардизирана со владин акто во периодот од 1971 до 1985 година. Правописот е фонетски и еден глас одговара на една буква. Јазикот се пишувал и на арапско писмо, особено до колонизацијата. Денес некои луѓе сè уште користат арабица. Латиничната азбука е:

A a	B b	C c	D d	E e	Ë ë	F f	G g	I i J j	K k	L l	M m	N n	Ñ ñ	Ŋ ŋ	O o	P p Q q	R r	S s	T t	U u	W w	X x	Y y

Поврзано

 Нигер-конгоански јазици
 Фулански јазик
 Серерски јазик

 Наводи 

Надворешни врски

Јазични ресурси за волофскиот 
Ethnologue за волофскиот
Водич за учење на волофскиот
Wolof Online
Волофско-англиски речник  
 Волофска азбука

Категорија:Сенегамбиски јазици
Категорија:Јазици во Гамбија
Категорија:Јазици во Сенегал
Категорија:Јазици во Мавританија